b"\n_START_ARTICLE_\nElaine Chao\n_START_SECTION_\nFamilie\n_START_PARAGRAPH_\nChao er den eldste av seks s\xc3\xb8stre; de andre er Jeannette, May, Christine, Grace og Angela. If\xc3\xb8lge den maerikanske avisen The New York Times har \xc2\xabflere av hennes fem yngre s\xc3\xb8stre giftet seg med Wall Street-titaner, inkludert Bruce Wasserstein, den n\xc3\xa5 avd\xc3\xb8de eieren av New York Magazine\xc2\xbb._NEWLINE_Faren hennes, James S.C. Chao, er en shippingmagnat som grunnla Foremost Group. I april 2008 gav Chaos far Chao og McConnell mellom 5 og 25 millioner dollar, som \xc2\xab\xc3\xb8kte McConnells personlige formue fra minst\xc2\xa03 millioner dollar i 2007 til mer enn 7 millioner dollar\xc2\xbb og \xc2\xabhjalp paret etter at aksjeportef\xc3\xb8ljen deres tapte seg i kj\xc3\xb8lvannet av finanskrisen samme\xc2\xa0\xc3\xa5r\xc2\xbb._NEWLINE_I 2012 donerte familien 40 millioner dollar til Harvard Business School for stipendier for studenter av kinesisk herkomst og Ruth Mulan Chu Chao Center, en bygning oppkalt etter Chaos avd\xc3\xb8de mor. Moren Ruth Mulan Chu Chao gikk tilbake til skolebenken i en alder av 51 \xc3\xa5r for \xc3\xa5 ta en mastergrad i asiatisk litteratur og historie fra St. John's University.\n_START_SECTION_\nKarriere\n_START_PARAGRAPH_\nChao var arbeidsmarkedsminister mellom \xc3\xa5rene 2001 og 2009 i George W. Bush-regjeringen. Hun ble dermed den f\xc3\xb8rste kvinnelige asiatisk-amerikaner i en amerikansk f\xc3\xb8deral regjering. I sine to mandatperioder som minister ble hun ogs\xc3\xa5 den eneste i Bush-regjeringen som satt i \xc3\xa5tte \xc3\xa5r._NEWLINE_Den 29. november 2016 meddelte Donald Trump at han valgte Chao som ny transportminister. Nominasjonen ble godkjent av USAs senat den 31. januar 2017 og samme dag ble Chao tatt i ed som USAs transportminister."